**Atjaunots: 20.06.2022.**

|  |
| --- |
| 1. **Vai sociālais uzņēmums arī drīkst pieteikties?** **Kāda iespēja pieteikties projektiem privātpersonām, lai dibinātu sociālu uzņēmumu?** |
| 9.2.2.3.pasākuma ietvaros nav paredzēts dibināt sociālos uzņēmumus, kā arī uz atbalstu nevar pretendēt esošs sociālais uzņēmums. Šajā pasākumā projekta iesniedzējs var būt biedrība vai nodibinājums, kas ierakstīts biedrību un nodibinājumu reģistrā. Projekta iesniedzējam, projektā paredzētajiem sabiedrībā balstītiem sociāliem pakalpojumiem un to attiecīgajai mērķa grupai, un šo pakalpojumu sniegšanas vietai ir jābūt reģistrētiem sociālo pakalpojumu sniedzēju reģistrā.  (SAM 9.2.2.3. pasākuma [22.05.2018. MK noteikumu Nr.291](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai), turpmāk – MK noteikumi[[1]](#footnote-1), 12.punkts, [Ministru kabineta 17.06.2017. noteikumi Nr.385 “Noteikumi par sociālo pakalpojumu sniedzēju reģistrēšanu”](https://likumi.lv/ta/id/292144-noteikumi-par-socialo-pakalpojumu-sniedzeju-registresanu) un [Biedrību un nodibinājumu likuma](https://likumi.lv/ta/id/81050-biedribu-un-nodibinajumu-likums) 3.pants). |
| 1. **Vai pašvaldības teritorijā, kurā 9.2.2.1.pasākuma “Deinstitucionalizācija” ietvaros tiek realizēts plānošanas reģiona sadarbībā ar pašvaldībām projekts, biedrībai ir iespēja iesniegt šo projekta pieteikumu un iespējams saņemt atbalstu?** |
| Biedrībai, kura plāno nodrošināt sabiedrībā balstītus sociālos pakalpojumus tādas pašvaldības teritorijā, kurā tiek īstenots 9.2.2.1.pasākuma “Deinstitucionalizācija” projekts, ir tiesības pretendēt uz atbalstu arī 9.2.2.3.pasākuma 3.kārtas ietvaros, taču ir jānodrošina, ka projektā iesaistītās mērķa grupas personas vienlaikus nesaņem vienu un to pašu pakalpojumu abu projektu ietvaros (MK noteikumu 28.4.apakšpunkts nosaka, ka jāveic sniegtā pakalpojuma laika uzskaite (stundās vai diennaktīs) , kā arī jāpārliecinās, ka netiek pārsniegti [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 24.punktā (bērni ar FT) un 24.1punktā (pilngadīgas personas ar GRT) noteiktie pakalpojumu sniegšanas apjoma ierobežojumi. |
| 1. **Vai projektam var pieteikties jauns uzņēmums bez pieredzes, kas sadarbosies ar personām/uzņēmumiem, kas reģistrēti sociālo pakalpojumu sniedzēju reģistrā, vai projekta iesniedzējam jābūt obligāti ar pieredzi sociālo pakalpojumu jomā? Kāda apjoma iepriekšējā pieredze nepieciešama (jomas, apgrozījums, cits kritērijs), un vai projektu iesniedzējam pašam ir jābūt reģistrētam sociālo pakalpojumu sniedzēju reģistrā?** |
| Uzņēmums (komercsabiedrība) nevar pretendēt uz atbalstu 9.2.2.3.pasākuma ietvaros, jo saskaņā ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 12.punktu projekta iesniedzējs var būt tikai biedrība vai nodibinājums (kas ierakstīts biedrību un nodibinājumu reģistrā), turklāt arī pašam projekta iesniedzējam, projektā paredzētajiem sabiedrībā balstītiem sociāliem pakalpojumiem un to attiecīgajai mērķa grupai un šo pakalpojumu sniegšanas vietai ir jābūt reģistrētiem sociālo pakalpojumu sniedzēju reģistrā ([Ministru kabineta 17.06.2017. noteikumi Nr.385 “Noteikumi par sociālo pakalpojumu sniedzēju reģistrēšanu”](https://likumi.lv/ta/id/292144-noteikumi-par-socialo-pakalpojumu-sniedzeju-registresanu)).  Šī pasākuma ietvaros projektu drīkst iesniegt arī biedrība vai nodibinājums bez pieredzes sabiedrībā balstītu sociālo pakalpojumu sniegšanai mērķa grupai, taču tādā gadījumā, lai projekts kvalificētos atbalsta saņemšanai, nepieciešams projekta iesniegumam pievienot vismaz sadarbības partneru vai citu institūciju pozitīvas atsauksmes par projekta iesniedzēja līdzšinējo darbību. Minētā prasība attiecināma arī uz projektu iesniedzējiem, kuri pēdējos divus gadus nav snieguši ne sociālos pakalpojumus, ne projektā plānotos sabiedrībā balstītus sociālos pakalpojumus mērķa grupas personām.  Vienlaikus lūdzam skatīt arī  [kritēriju piemērošanas metodikā](https://atlase.cfla.gov.lv/userfiles/files/9223_3_k__4_pielikums_Kriteriju%20metodika_25_05_2022_.doc) kvalitātes vērtēšanas kritēriju Nr. 3.2.3. un tā piemērošanas skaidrojumu. |
| 1. **Vai īslaicīga (1 gads) sociālo rehabilitācijas pakalpojuma sniegšana drīkst notikt ne tikai projekta iesniedzēja telpās, bet vēl arī citā pilsētā – telpās, kurām ir visi atbilstošie nosacījumi sociālo rehabilitācijas pakalpojumu sniegšanai? Uz kāda dokumenta pamata šāda sadarbība – izbraukuma pakalpojumi (īslaicīga pakalpojumu sniegšana) – varētu notikt (telpu nomas/apakšnomas līgums)?** |
| Projekta iesniedzējs sociālās rehabilitācijas pakalpojumus var sniegt arī nomātās telpās (piemēram, noslēgts līgums par šo telpu nomu), taču sociālo sniedzēju pakalpojumu reģistrā šīm telpām ir jābūt reģistrētām kā projekta iesniedzēja attiecīgo sociālās rehabilitācijas pakalpojumu sniegšanas vietai.  Vēršam uzmanību, ka sabiedrībā balstītie sociālie pakalpojumi ir jāsniedz telpās, kas ir pielāgotas personām ar invaliditāti, nodrošinot nepieciešamo vides un pakalpojumu pieejamību, aprīkojumu iekļūšanai telpās, pielāgotas informācijas tehnoloģijas u.tml., kā arī informācijai telpu konkrētajiem vides pieejamības pielāgojumiem ir jābūt atspoguļotai projekta iesniegumā. |
| 1. **Vai specializētās darbnīcās drīkst piedalīties strādājošs cilvēks? Vai ir kādi ierobežojumi pensionāru dalībai? Vai šis pasākums ir domāts tikai personām no institūcijām (mūsu klientu lokā arī ir personas ar GRT)?** |
| Projekta ietvaros specializēto darbnīcu pakalpojumus varēs saņemt tikai [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 3.3.punktā noteiktās mērķa grupas personas, proti, pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa). |
| 1. **Vai projektā iesaistītajai mērķa grupai ir jābūt obligāti invaliditātei?** |
| Projektā var iesaistīt tikai tādas mērķa grupas personas kuras atbilst [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 3.punktā minētajam mērķa grupas personām:   * bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs un šo bērnu vecāki, aizbildņi vai audžuģimenes; * pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa).   Vēršam uzmanību, ka bērnu ar funkcionāliem traucējumiem vecāki, aizbildņi vai audžuģimenes sabiedrībā balstītus sociālos pakalpojumus var saņemt tikai tad, ja projekta ietvaros pakalpojumus paredzēts nodrošināt viņu bērniem ar funkcionāliem traucējumiem, un tikai pēc tam, kad viņu bērniem ir uzsākta atbalsta sniegšana projektā. |
| 1. **Kā pārliecināties, ka projektā iesaistīt paredzētajām personām ir noteikta invaliditāte?** |
| Lai pārbaudītu atbilstību mērķa grupai, attiecībā uz:   * bērniem ar funkcionāliem traucējumiem ir jāuzrāda invaliditātes apliecība, * pilngadīgām personām ar garīga rakstura traucējumiem ir jāuzrāda invaliditātes apliecība ar I vai II invaliditātes grupu un ģimenes ārsta vai psihiatra izziņa, kas apliecina, ka personai ir smagi vai ļoti smagi garīga rakstura traucējumi. Ģimenes ārsta vai psihiatra izziņa nav nepieciešama, ja personas rīcībā ir lēmums par invaliditātes piešķiršanu, kuru ir pieņēmusi VDEĀK specializētā nodaļa (uz lēmuma par invaliditātes piešķiršanu ir specializētās VDEĀK zīmogs vai lēmumā ir atsauce uz specializēto nodaļu).   Vēršam uzmanību, ka gadījumā, ja bērniem ar funkcionāliem traucējumiem projektā tiks nodrošināts aprūpes pakalpojums vai “atelpas brīža” pakalpojums, tad papildus būs jāuzrāda arī Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem. ([MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 24.1.apakšpunkts) |
| 1. **Vai nodibinājums drīkst vienlaicīgi realizēt šo projektu un pašvaldības deinstitucionalizācijas projektu (dienas centra pakalpojumu un sociālās rehabilitācijas pakalpojumu pieaugušajiem ar garīga rakstura traucējumiem un bērniem ar funkcionāliem traucējumiem)?** |
| 9223.pasākuma [MK noteikumos](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai), kā arī 9.2.2.1.pasākuma “Deinstitucionalizācija” īstenošanas noteikumos ([Ministru kabineta noteikumi Nr.313](https://likumi.lv/ta/id/274957-darbibas-programmas-izaugsme-un-nodarbinatiba-9-2-2-specifiska-atbalsta-merka-palielinat-kvalitativu-institucionalai-aprupei)) nav noteikti ierobežojumi mērķa grupas personām saņemt pakalpojumus abos projektos. Vienlaikus jāņem vērā, ka gan 9.2.2.3.pasākumā, gan 9.2.2.1.pasākumā ir vienādi nosacījumi attiecībā uz pakalpojumu saņemšanas nosacījumiem (vienāds reižu /diennakts skaits), un projekta iesniedzējam būs jānodrošina, ka vienai un tai pašai personai abos projektos kopā netiek pārsniegts MK noteikumu 24. un 24.1punktā noteikto pakalpojumu apjoma ierobežojums, tādēļ iesakām atbalstu – attiecīgo sabiedrībā balstīto sociālo pakalpojumu – konkrētajai mērķa grupai sniegt viena projekta ietvaros.  Papildus vēršam uzmanību, ka saskaņā ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai)  28.4.apakšpunktu, projekta īstenošanas laikā finansējuma saņēmējam būs jānodrošina [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai)[3.](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F299175%23p3&data=05%7C01%7CAnita.Cacus%40cfla.gov.lv%7C945d49ab33164067851708da48861bab%7Cc2d02fb61e644741866ff8f5689ca39a%7C0%7C0%7C637902038076247144%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=m%2BDJVi4Y2kKh3%2BMjKmoYhZvHwwwkgxPdE8DQ%2BxyXJGI%3D&reserved=0)punktā noteiktajām mērķa grupas personām sniegto sabiedrībā balstīto pakalpojumu uzskaite, norādot katrai personai sniegtos pakalpojumus – pakalpojuma veidu un sniegšanas ilgumu pilnās stundās, norādot uzsākšanas un pabeigšanas laiku. Ja projektā tiks sniegts "atelpas brīža" pakalpojums, tā sniegšanas ilgums būs jāuzskaita diennaktīs. |
| 1. **Vai visu vecumu (18+) pieaugušie onkoloģijas slimnieki, kuriem ir jāpavada pēdējās nedēļas mājās un kuriem ir psiholoģiski un garīgi traucējumi saistīti ar slimības progresēšanu un neizbēgamo nāvi, varētu tikt iesaistīti šajā projektā?** |
| Onkoloģiska rakstura slimība nav izslēdzoša pazīme, lai persona nevarētu tikt ietverta 9.2.2.3.pasākuma mērķa grupā, taču šai personai primāri ir jāatbilst [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 3.1. vai 3.3.apakšpunktā noteiktajai mērķa grupai, t.i.,:   * bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs,   vai   * pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa),   lai šīs personas tiktu iesaistītas projektā. |
| 1. **Vai speciālistu komandai/darbiniekiem paredzētās supervīzijas un apmācības ir realizējamas no tiešajām izmaksām?** |
| Projektā iesaistīto speciālistu komandai/darbiniekiem paredzēto supervīziju un apmācību izmaksas projektā ietilpst pārējās attiecināmajās izmaksās atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 16.2. apakšpunktam, kuras projekta budžeta kopsavilkumā tiek atspoguļotas izmaksu apakšpozīcijā Nr.1.1.  Vēršam uzmanību, ka visas ar projekta īstenošanu saistītās izmaksas, kas saistītas ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 15.1.–15.4.apakšpunktos minēto darbību īstenošanu ir iekļaujamas projekta pārējās attiecināmajās izmaksās un atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 18.punktam projekta iesniedzējs tās plāno 40% apmērā no projektā iekļautajām tiešajām attiecināmajām personāla izmaksām. |
| 1. **Vai 12 mēnešu pakalpojumu sniegšanas ierobežojums attiecas uz personu (ne vairāk kā 12 mēneši vienai personai) vai uz pakalpojumu sniegšanu projektā kopumā (periodā līdz 15 mēnešiem)** |
| Ierobežojums sabiedrībā balstītu sociālo pakalpojumu sniegšanai – līdz 12 mēnešiem – ir attiecināms uz vienu konkrēto mērķa grupas personu ([MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 23.punkts), nevis kopējo pakalpojumu sniegšanas ilgumu projektā jeb projekta īstenošanas ilgumu.  Projektu kopumā var īstenot ne ilgāk kā 15 mēnešus no līguma par ES fondu projekta īstenošanu noslēgšanas brīža, vienlaikus ievērojot nosacījumu, ka projekta īstenošanas termiņš nedrīkst pārsniegt 2023.gada 31.decembri ([MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 32.punkts).  Vienlaikus jāņem vērā, ka gadījumā, ja projekta iesnieguma vērtēšanas procesā tiks secināts, ka, ņemot vērā konstatēto neatbilstību novēršanai un precizētā projekta iesnieguma atkārtotai vērtēšanai nepieciešamo laika periodu, projekta iesniegumu nebūs iespējams īstenot projektā paredzētajā periodā (ilgums mēnešos), tad sadarbības iestāde lēmumā izvirzīs papildu nosacījumu pārskatīt projekta īstenošanas kopējo ilgumu, vienlaikus pārskatot projekta darbības un pakalpojumu sniegšanas ilgumu, kā arī atbilstoši samazinātajam pakalpojumu apjomam precizējot projekta budžetā iekļautās izmaksas, taču nemainot mērķa grupas personu skaitu un tām plānoto pakalpojumu veidus, t.i., nemainot projekta būtību, bet nodrošinot atbilstību [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 32.punktam. |
| 1. **Vai un cik var tērēt personām ar garīga rakstura traucējumiem paredzētu specializēto darbnīcu ierīkošanai, infrastruktūrai un aprīkojumiem?** |
| Pilngadīgām personām ar GRT specializēto darbnīcu pakalpojumu sniegšanai nepieciešamo materiāltehnisko nodrošinājuma iegādes izmaksas ietilpst pārējās attiecināmās izmaksās, kuras projekta budžeta kopsavilkumā tiek atspoguļotas izmaksu apakšpozīcijā Nr.1.1. kā 40% no projektā iekļautā personāla atlīdzības izmaksām.  Ieguldījumi infrastruktūrā 9.2.2.3.pasākuma ietvaros nav attiecināmi ­– pasākums ir vērsts uz sabiedrībā balstītu sociālo pakalpojumu sniegšanu, nevis šo pakalpojumu sniegšanai nepieciešamās infrastruktūras izveidi.  Vēršam uzmanību, ka visas ar projekta īstenošanu saistītās izmaksas, kas saistītas ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 15.1. – 15.4.apakšpunktos minēto darbību īstenošanu ir iekļaujamas projekta pārējās attiecināmajās izmaksās un atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 18.punktam projekta iesniedzējs tās plāno 40% apmērā no projektā iekļautajām personāla atlīdzības izmaksām. |
| 1. **Vai projektā tiek segtas telpu īres, komunālo pakalpojumu un iekārtu nomas izmaksas?** |
| Projekta ietvaros var tikt segtas izmaksas par materiāltehniskā nodrošinājuma iegādi vai nomu, kas nepieciešams konkrētu projektā paredzēto sabiedrībā balstīto sociālo pakalpojumu sniegšanai projektā iesaistītājām mērķa grupas personām. Savukārt komunālo pakalpojumu un telpu īres izmaksas, kas saistītas ar projekta iesniedzēja darbības nodrošināšanu, nav tiešā veidā nepieciešamas [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 15.punktā noteikto atbalstāmo darbību īstenošanai, un pasākuma ietvaros nav atbalstāmas.  Vēršam uzmanību, ka uz projekta iesniegšanas brīdi projektā paredzētajiem sabiedrībā balstītem sociāliem pakalpojumiem attiecīgajai mērķa grupai un šo pakalpojumu sniegšanas vietai jau ir jābūt reģistrētiem sociālo pakalpojumu sniedzēju reģistrā. |
| 1. **Vai gadījumā, ja tiek saņemts *de minimis*atbalsts NVA subsidēto darbavietu ietvaros, projekta iesnieguma 7. sadaļā “Valsts atbalsta jautājumi” jānorāda, ka *de minimis* atbalsts tiek saņemts, vai tomēr jāliek atzīme, ka nav *de minimis*?** |
| Projekta iesnieguma 7. sadaļā “Valsts atbalsta jautājumi” ir norādāma informācija par valsts atbalstu tikai konkrētā projekta tvērumā. 9.2.2.3.pasākuma ietvaros projektiem netiek piešķirts valsts atbalsts, t. sk. *de minimis* atbalsts, līdz ar to projekta iesnieguma 7.sadaļā “Valsts atbalsta jautājumi” ir jānorāda “Projektā finansējuma saņēmējs nesaņem valsts atbalstu un nav valsts atbalsta, t.sk. *de minimis* sniedzējs”. |
| 1. **Vai budžetā jānorāda PVN, ja projektā ir tikai atalgojuma izmaksas?** |
| Projekta iesnieguma 3. pielikumā “Projekta budžeta kopsavilkums” izmaksu pozīcijās Nr.2.1. un Nr.3.1. un to apakšpozīcijās iekļauj personāla atlīdzības izmaksas, kas radušās uz darba līguma pamata, un, ņemot vērā, ka šāda veida izmaksām netiek piemērots PVN, attiecīgi kolonnā “t.sk. PVN” norāda “0,00” . |
| 1. **Kāds ir maksimālais budžets projektā strādājot ar bērniem ar funkcionāliem traucējumiem ?** |
| Projekta maksimālo izmaksu apjomu ierobežo projektā iesaistīt paredzēto bērnu ar funkcionāliem traucējumiem skaits, finansējuma rēķina uz vienu bērnu ar funkcionāliem traucējumiem, šajā summā ieskaitot arī izmaksas, kas paredzētas sociālās rehabilitācijas pakalpojumu nodrošināšanai projektā iesaistīto bērnu vecākiem, aizbildņiem vai audžuģimenēm. Projektā plānotās izmaksas uz vienu bērnu ar funkcionāliem traucējumiem nedrīkst pārsniegt 4 135 *euro*. Projektā iesaistāmo bērnu skaits nav ierobežots, bet minimālais ir 6 bērni.  Vienlaikus aicinām izvērtēt savu kapacitāti: pieejamos speciālistus, telpas, aprīkojumu, lai nodrošinātu kvalitatīvu sabiedrībā balstītu sociālo pakalpojumu sniegšanu projektā plānotajam bērnu skaitam un iekļautos projekta īstenošanas laika grafikā. |
| 1. **Ja projekts jāīsteno 15 mēnešu laikā, bet pastāv iespēja, ka līgums tiek noslēgts tikai 2022.gada 31.decembrī, ja tā notiek, tad kā iespējams izstrādāt projektu līdz 2023.gada 31.decembrim?** |
| Ja plānojat  projekta īstenošanu uzsākt decembrī, tad projekta īstenošanai jāparedz ne vairāk kā 12 mēneši.  [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 32.punkts nosaka, ka projektu īsteno ne ilgāk par 15 mēnešiem un ne ilgāk kā līdz 2023.gada 31.decembrim, tas nozīmē, ka projektu var īstenot arī īsākā termiņā.  Atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 23.punktam sabiedrībā balstītus sociālos pakalpojumus projekta kopējo attiecināmo izmaksu ietvaros var sniegt līdz projekta īstenošanas beigām, bet ne ilgāk kā 12 mēnešus vienai mērķa grupas personai**.**  Vēršam uzmanību, ka projekta apstiprināšanas un līguma noslēgšanas laiks ir atkarīgs no vairākiem faktoriem: ja ir pietiekams finansējums, ja projekts ir sagatavots kvalitatīvi un tiek apstiprināts bez nosacījumiem (nav jāveic projekta iesnieguma precizēšana un tā atkārtota vērtēšana), tad indikatīvi projektu ir iespējams uzsākt īstenot jau ar š.g. oktobri. |
| 1. **Iepriekšējā projektā nodrošinājām sociālo pakalpojumu par katru nodarbību saņemot pretī par klientu atbildīgās personas parakstu un speciālisti strādāja uz darba līgumu kā summētu darba laiku, vai arī šajā projektā tā ir iespējams?** |
| Jā, arī šīs atlases kārtas ietvaros projektā iesaistītos speciālistus var nodarbināt uz darba līguma pamata, piemērojot summētu darba laiku un par katru nodarbību saņemot klienta atbildīgās personas parakstu. |

|  |
| --- |
| 1. **Kāds ir bērnu ar FT vecuma ierobežojumus, kuriem var sniegt sociālās rehabilitācijas pakalpojumus (no cik gadiem un līdz cik gadiem?)** |
| [MK noteikumi](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) nenosaka vecuma ierobežojumu, no kāda bērns ar FT var saņemt sociālās rehabilitācijas pakalpojumu.  Saskaņā ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 27.punktu, ja šo noteikumu 3.1. apakšpunktā minētajām mērķa grupas personām (bērniem ar FT) projekta īstenošanas laikā netiek atkārtoti noteikta invaliditāte vai tās ir sasniegušas 18 gadu vecumu, tām ir tiesības pabeigt pakalpojumu plānā ietverto minēto sociālās rehabilitācijas pakalpojumu izmantošanu [..], nepārsniedzot šo noteikumu 23. punktā minēto termiņu (ne ilgāk kā 12 mēnešus vienai mērķa grupas personai). |
| 1. **Kā budžetā atspoguļot atvaļinājumu naudas īstenošanas personālam ar nepilnām slodzēm? Vai tās tiek iekļautas 40% no projekta vadības un īstenošanas personāla atlīdzības izmaksām vai jāparāda atsevišķi (kurā budžeta pozīcijā)? Vai viss ir tāpat kā iepriekšējās kārtās attiecībā uz atvaļinājumu izmaksām un atspoguļošanu budžetā?** |
| Saskaņā ar [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 17.punktu “Šo noteikumu 16.1. apakšpunktā minētās tiešās attiecināmās personāla izmaksas ietver finansējuma saņēmēja projekta īstenošanas personāla atlīdzības izmaksas un finansējuma saņēmēja vadības personāla atlīdzības izmaksas, izņemot virsstundas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze no normāla darba laika.” Attiecīgi, tā personāla, kura noslodze ir ne mazāka kā 30% no normālā darba laika, atvaļinājuma naudas aprēķinu var iekļaut projekta tiešajās izmaksās. Savukārt, tā personāla, kura noslodze projektā ir mazāka par 30%, visas ar atlīdzību saistītās izmaksas tiek iekļautas pārējās attiecināmajās izmaksās (40 procentos), projekta iesnieguma 3. pielikumā “Projekta budžeta kopsavilkums” tās norādot izmaksu pozīcijā Nr. 1.1.  Atsevišķā budžeta pozīcijā atvaļinājuma naudu nav nepieciešams izdalīt, to var iekļaut konkrētā speciālista atlīdzības izmaksu aprēķinā.  Papildus vēršam uzmanību, ka saskaņā ar Finanšu ministrijas vadlīniju [“Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā”](https://www.esfondi.lv/upload/Vadlinijas/0_2_1_attiecinamibas_vadlinijas_2014-2020.pdf) 15.8. apakšpunktu “Projektā var paredzēt līdzekļus atvaļinājuma samaksai proporcionāli nostrādātajam laikam konkrētajā projektā”. |
| 1. **Lai arī SAMP 9.2.2.3. MK noteikumos pilngadīgo personu ar GRT vecāki/likumiskie aizbildņi nav minēta kā mērķa grupa, bet - vai tiem pilngadīgajiem ar GRT, kuri dzīvo ģimenēs drīkst plānot projekta darbības?** |
| Atbilstoši [MK noteikumiem](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) projektā var iesaistīt tikai tādas mērķa grupas personas, kuras atbilst [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 3.punktā minētajam mērķa grupas personām:   * bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs un šo bērnu vecāki, aizbildņi vai audžuģimenes; * pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa).   Attiecīgi projektā, kurā plānots sniegt sabiedrībā balstītus sociālos pakalpojumus pilngadīgām personām ar garīga rakstura traucējumiem, nav atbalstāma šo personu ģimenes locekļiem paredzētu darbību īstenošana un finansēšana. |
| 1. **Vai bērna ar FT abi vecāki var saņemt sociālās rehabilitācijas pakalpojumus?** |
| Atbilstoši [MK noteikumiem](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) projektā var iesaistīt bērnus ar funkcionāliem traucējumiem, kuriem ir noteikta invaliditāte un kuri dzīvo ģimenēs, bērnu vecākus, aizbildņus vai audžuģimenes.  Attiecīgi projektā sociālās rehabilitācijas pakalpojumus var saņemt bērna ar FT abi vecāki projektā paredzēto bērna ar FT indikatīvo izmaksu ietvaros (atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 10.1.1.punktam (indikatīvās izmaksas vienai šo noteikumu 3.1.apakšpunktā minētajai mērķa grupas personai (bērnam ar funkcionāliem traucējumiem, kuriem ir noteikta invaliditāte un kuri dzīvo ģimenēs)) nepārsniedz 4 135 *euro*. |
| **23. Vai gadījumā, kad mammai ir divi bērni ar FT – mamma var saņemt sociālās rehabilitācijas pakalpojumus par katru bērnu, tātad – divas reizes?** |
| Atbilstoši [MK noteikumiem](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) projektā var iesaistīt bērnus ar funkcionāliem traucējumiem, kuriem ir noteikta invaliditāte un kuri dzīvo ģimenēs, bērnu vecākus, aizbildņus vai audžuģimenes.  Attiecīgi mamma ar diviem bērniem ar FT var saņem sociālās rehabilitācijas pakalpojumus par katru bērnu pie nosacījuma, ka šie bērni saņem projektā sabiedrībā balstītus sociālos pakalpojumus un mammai sniegto sociālās rehabilitācijas pakalpojumu izmaksas iekļaujas bērnu ar FT indikatīvo izmaksu ietvaros (atbilstoši [MK noteikumu](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) 10.1.1.punktam (indikatīvās izmaksas vienai šo noteikumu 3.1.apakšpunktā minētajai mērķa grupas personai (bērnam ar funkcionāliem traucējumiem, kuriem ir noteikta invaliditāte un kuri dzīvo ģimenēs)) nepārsniedz 4 135 *euro*. |

1. Šajā dokumentā ar apzīmējums “MK noteikumi” tiek lietots attiecībā uz  [Ministru kabineta 2018. gada 22. maija noteikumiem Nr.291 “9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.3. pasākuma “Sabiedrībā balstītu sociālo pakalpojumu sniegšana” īstenošanas noteikumi”](https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) [↑](#footnote-ref-1)